open-index/open-wikipedia-markdown huggingface dataset:
Նվեր Հովհաննիսյան

**Նվեր (Արմեն) Ալեքսնադրի Հովհաննիսյան** (1972, հունվարի 21 - 2018, ապրիլի 23, Էջմիածին), հայ ազատամարտիկ։

## Կենսագրություն
Ծնվել է Երևանում։ 1993-1994թթ. ծառայել է Հայաստանի զինված ուժերում։ Ծառայության ժամանակ Նվեր Հովհաննիսյանը մասնակցել է Հորադիզի ինքնապաշտպանական մարտերին։ 1994 թ. հունվարի 26-ին վիրավորվել է Հորադիզ գյուղում՝ զրկվել աջ ոտքից և ձեռքից, ու զորացրվել (առաջին կարգի հաշմանդամ)։ 2018 թ. ապրիլի 23-ին սպանվել է Էջմիածին քաղաքում։

### Կրթություն
1979-1989 թթ. սովորել և ավարտել է Էջմիածնի Վ. Ռշտունու անվան թիվ 11 միջնակարգ դպրոցը։ 1990 թ. ընդունվել է Երևանի պոլիտեխնիկական ինստիտուտի տրանսպորտային ֆակուլտետը։ 1997 թ. ավարտել է Հայաստանի պետական ճարտարագիտական համալսարանի լրիվ դասընթացը՝ մետաղահատ հաստոցներ և գործիքներ մասնագիտությամբ՝ ատանալով ինժեներ-մեխանիկի որակավորում։

### Աշխատանքային գործունեություն
* 1989-1990 թթ. Երևանի կաթի գործարանում, որպես բանվոր։
* 1999-2005 թթ. երկու անգամ ընտրվել է Էջմիածնի քաղաքապետարանի ավագանու անդամ։
* 2000-2005 թթ. Էջմիածնի քաղաքապետարանի «Սպորտ և երիտասարդություն» միացյալ տնօրինությունում, որպես գլխավոր մասնագետ։
* 2008-2012 թթ. Էջմիածնի քաղաքապետարանում, որպես քաղաքապետի օգնական։
* 2009-2018 թթ. Հայաստանի ԵԿՄ Էջմիածնի տ/բ-ի փոխնախագահն։
* 2012-2014 թթ. Էջմիածնի քաղաքապետարանի «ԿՈՄԻՏԱՍԻ ԱՆՎԱՆ ՄՇԱԿՈՒՅԹԻ ՊԱԼԱՏ» ՀՈԱԿ-ի տնօրեն։
* 2014-2018 թթ. Էջմիածնի քաղաքապետարանում, որպես քաղաքապետի օգնական։

## Պետական պարգևներ
* «Մարտական գործողությունների մասնակից» մեդալ (ՀՀ նախագահի հրամանով)։
* «Մարտական ծառայության» մեդալ (ՀՀ նախագահի հրամանով)։
* «ԵԿՄ» հուշամեդալ։
* «Ծովակալ Իսակով» մեդալ (ՀՀ ՊՆ հրամանով)։
* «ՀՀ զինված ուժեր 20 տարի» հոբելյանական մեդալ։
* «ԵԿՄ 20 ՏԱՐԻ» հոբելյանական մեդալ։

## Ընտանիք
Ամուսնացած է, ունի երկու դուստր։

## Ծանոթագրություններ

## Արտաքին հղումներ
* Սուր անկյուն Ազատարմատիկ Նվեր (Արմեն) Հովհաննիսյան
* Հարուցվել է քրեական գործ Վաղարշապատում Նվեր Հովհաննիսյանի սպանության դեպքով
* Ռուբեն Հախվերդյան, Հարութ Փամբուկչյան, Կարմիր կակաչներ
* Հայրս թավշյա հեղափոխության միակ զոհն էր, նրան սպանողին փախչելու շանս տվեցին. ԵԿՄ սպանված անդամի դուստր 
* Lilit Hovhannisyan (ft. Gohar Nikoghosyan) - Im Hayrik

Կատեգորիա:1972 ծնունդներ
Կատեգորիա:Անձինք այբբենական կարգով
Կատեգորիա:Հայ ազատամարտիկներ
Կատեգորիա:Հունվարի 21 ծնունդներ
Կատեգորիա:Մարտական ծառայության մեդալակիրներ
Լազուրիտե (Ֆաբերժեի ձու)

**«Լազուրիտե»** (), ոսկերչական զատկական ձու, որը պատրաստվել է Կարլ Ֆաբերժեի ընկերությունում 1886 կամ 1898 թվականին։ Պատվիրատուի և առաջին սեփականատիրոջ մասին պատմությունը ցայսօր լռում է։

Այսօր «Լազուրիտե» ոսկերչական ձուն գտնվում է Քլիվլենդի գեղարվեստի թանգարանում (Քլիվլենդ, Օհայո, Ամերիկայի Միացյալ Նահանգներ)։

## Նկարագիր
«Լազուրիտե» ոսկերչական ձուն առաջին կայսերական ձվի՝ «Հավիկի» դիզայնով է ստեղծված։ Այն պատրաստված է լազուրիտից, ոսկուց, կապույտ, դեղնասպիտակ էմալից։ Զարդարված է մարգարիտներով, սուտակներով և ադամանդներով։ Բացվող ձվի մեջ տեղադրված է ոսկե դեղնուցը, որը նույնպես բացվում է։ 
մինի
Երկար ժամանակ կարծում էին, որ «Լազուրիտե» ոսկերչական ձուն պատկանում է կայսերական ձվերին։ Սակայն, հետազոտությունների արդյունքում պարզ դարձավ, որ այն չի պատկանել արքայական ընտանիքին։ Համաձայն Ռուսաստանի կայսր Ալեքսանդր III-ի և Կառլ Ֆաբերժեի միջև կնքած համաձայնության, կայսերական ոչ մի ձու պետք է չկրկնվեր դիզայնով։ Հնարավոր է, որ այն պատկանել կամ նախատեսված է եղել կայսերական ընտանիքի որևէ անդամի համար։ Ի դեպ, այս դիզայնը Ֆաբերժեն օգտագործել է նաև 1898 թվականին «Կելխի հավիկ» ձուն ստեղծելիս։

## Անակնկալ
մինի
«Լազուրիտե» ոսկերչական ձվի անակնկալը դրանում պահվող դեղնուցն է։ Դրա մեջ էլ իր հերթին պահվում են մյուս անակնկալները՝ կայսերական թագի մանրակերտը և կախազարդը՝ սուտակե փոքրիկ ձվի տեսքով։

## Պատմություն
Ձուն պատրաստվել է Սանկտ Պետերբուրգում՝ Կարլ Ֆաբերժեի ոսկերչական տանը 1886 կամ 1898 թվականին։ Առաջին պատվիրատուի և գնորդի մասին պատմությունը լռում է։ 1930-ական թվականներին «Կարմիր խաչ տրիպտիխ» (1915) կայսերական ձվի հետ վաճառում են «India Early Minshall» ընկերությանը։ 1965 թվականին «Լազուրիտե» ոսկերչական ձուն նվիրում են Քլիվլենդի գեղարվեստի թանգարանին, ուր ցայսօր էլ պահպանվում և ցուցադրվում է հանրությանը։

## Ծանոթագրություններ

## Արտաքին հղումներ
* «Լազուրիտե» ոսկերչական ձու
* [hhttps://faberge-eggs.info/jajco_kuricy_iz_ljapis_lazuri.html Ձվի մասին]

Կատեգորիա:1896 աշխատություններ
Կատեգորիա:1898 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Ֆաբերժե
Կատեգորիա:Ֆաբերժեի ձվեր
Արտակ Վարդանյան (այլ կիրառումներ)

**Արտակ Վարդանյան** կարող է վերաբերվել.

* Արտակ Վարդանյան (1886-1993), հայ հետախույզ, գեներալ-լեյտենանտ։
* Արտակ Վարդանյան (ծնվ. 1951), հայ արձակագիր, հրապարակագիր, բանաստեղծ, թարգմանիչ, բանասիրական գիտությունների թեկնածու, Հայաստանի գրողների միության անդամ 2009 թվականից։
* Արտակ Վարդանյան (ծնվ. 1989), հայ հաղորդավար, լրագրող։
* Արտակ Վարդանյան (1966), հայ տնտեսագետ, պետական և քաղաքական գործիչ։ Հայաստանի տրանսպորտի և կապի նախարար (1999-2000)։
Անտառապահ (լեռ)

**Անտառապահ**, լեռնագագաթ Հայաստանի Լոռու մարզում, Փամբակի լեռնահամակարգում, Սուրբ Կիրակի ջուր գետի աջ կողմում, Շահումյան գյուղից 1,5 կմ հարավ-արևելք։ Բարձրություն 1844  մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Ռիմա Սարկիսյան

**Ռիմա Արթուրի Սարկիսյան** (), ռուսական թատրոնի ու կինոյի դերասանուհի, պարուհի։

## Կենսագրություն
Ռիմա Սարկիսյանը ծնվել է 1993 թվականի օգոստոսի 9-ին Սանկտ Պետերբուրգում։ 5 տարեկանից զբաղվում է պարերով։ Միջազգային պարային մրցույթներում բազմիցս արժանացել է մրցանակների։ Բեմադրել է Մաքսիմ Լեոնիդովի «Նիլսի ուղևորությունները» մյուզիքլի պարային համարները։

Ավարտել է «Սանկտ Պետերբուրգ» արվեստի լիցեյը՝ դրամատիկական արտիստ մասնագիտությամբ։ 2014 թվականին ավարտել է Սանկտ Պետերբուրգի թատերական արվեստի ակադեմիան՝ թատրոնի և կինոյի արտիստ մասնագիտությամբ (Աննա Ալեքսախինայի դասարանը)։ Նույն թվականից որպես դերասանուհի աշխատում է Լենխորհի անվան թատրոնին առընթեր ստուդիայում։

Պար և դերասանական վարպետություն է դասավանդել «Persona Viva» պարային ստուդիայում, «English city» անգլերենի խորացված ուսուցմամբ մանկական թատերական ճամբարում դասավանդել է պար, «Սանկտ Պետերբուրգ» արվեստի լիցեյում բազմիցս անց է կացրել դերասանական և պարային վարպետության դասեր։

## Գործունեություն
### Դերերը թատրոնում

### Ֆիլմագրություն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ պարուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս պարուհիներ
Մեծ դար (Ֆրանսիա)

300px|մինի|Լյուդովիկոս Տասնչորսերորդը ընտանյոք
**Մեծ դար** (), ֆրանսիական պատմագրության մեջ ավանդաբար առանձնացվող ժամանակաշրջան, որ ընդգրկում է Բուրբոնների արքայատոհմի առաջին երեք թագավորների՝ Հենրիխ Չորրորդ Մեծի (1589—1610 թթ.), Լյուդովիկոս XIII Արդարի (1610—1643 թթ.) և Լյուդովիկոս Տասնչորսերորդ Արև-արքայի (1643—1715 թթ.) իշխանության տարիները՝ 1589-ից 1715 թվականները։ Դա ֆրանսիական վերածննդի, Ֆրանսիայում ծավալված կրոնական պատերազմների դարաշրջանն էր։ *Մեծ դար*ը և դրան անմիջականորեն հաջորդած *Գալանտ դար*ը միասին կազմում են մինչհեղափոխական կամ Հին իշխանակարգի (Հին ռեժիմի) Ֆրանսիայի դարաշրջանը։

## Պատմություն
Նանտի էդիկտի ստորագրմամբ Ֆրանսիայում վերջ դրվեցին կրոնական, քաղաքացիական արյունահեղ պատերազմներին, ավարտի հասցվեց իշխանության կենտրոնացումը, որը նախադրյալներ ստեղծեց Եվրոպայում և գաղութներում նոր նվաճումեր կատարելու համար։ Այս երեք միապետների ու նրանց խորհրդականների՝ հերցոգ Սյուլլիի, կարդինալներ Ռիշելիեի ու Մազարինիի և ֆինանսների նախարար Ժան Բատիստ Կոլբերի հեռատես քաղաքականություն վարելու շնորհիվ Ֆրանսիան տասնյոթերորդ դարավերջին Եվրոպայում մշակութային ու գաղափարախոսական տեսանկյուններից հասավ տիրապետող՝ հեգեմոն դիրքերի։ Դրա հետևանքը եղավ այն, որ եվրոպական պետությունների ազգային ընտրյալ խավերում՝ էլիտաներում լայն թափով ծավալվեց գալլոմանիան՝ գալլամոլությունը կամ ֆրանսամոլությունը։

Իսպանական ժառանգության համար 1701—1714 թթ. մղված պատերազմը ի ցույց դրեց Ֆրանսիայի դիրքերի թուլացումը Անգլիայի հետ հակամարտության ասպարեզում, նորացվա՛ծ Անգլիայի, որտեղ 1688 թվականի Փառավոր հեղափոխության արդյունքում Ստյուարտների արքայատոհիմի ռեժիմը փոխարինվել էր սահմանադրական միապետությամբ։ 1715 թվականին Լյուդովիկոս Տասնչորսերորդի վախճանվելուց հետո Ֆրանսիայում իրեն զգացնել տվեց բացարձակ միապետության ճգնաժամը՝ սկիզբ դնելով այսպես կոչված *Գալանտ դար*ին։
800px|մինի|կենտրոն|Ֆրանսիական Բուրբոնների հզորության խորհրդանիշ դարձած վերսալյան պալատը

## Տես նաև
* Նիդերլանդական ոսկեդար
* Իսպանական ոսկեդար

## Գրականություն
* Блюш Ф. Людовик XIV; пер. с фр. – М.: Ладомир, 1998. – 815 с.
* *Дешодт Э.* Людовик XIV / пер. с фр. М. В. Добродеевой; вступ. ст. В. В. Эрлихмана. — М.: Молодая гвардия; Палимпсест, 2011. — 286[2]с: ил. — (Жизнь замечательных людей: Малая серия: сер. биогр.; вып. 15). — Тираж 4000 экз. — ISBN 978-5-235-03428-0
* Ленотр Ж. Повседневная жизнь Версаля при королях; пер. с фр. – М.: Молодая гвардия, 2003 – 230 с. 
* *Савин А.* Век Людовика XIV. – М.: Гос. изд-во, 1930. – 248 с.
* Птифис Ж.-К. Людовик XIV. Слава и испытания; пер. с фр. – СПб.: Евразия, 2008. – 382 с. 
* Anthony Blunt: *Art and Architecture in France 1500-1700*  
* André Chastel.  *French Art Vol III: The Ancient Régime* 
* Bély (Lucien), La France moderne. 1498-1789, Paris, P.U.F., coll. Quadrige, 1994, réed. 2003, p.&nbsp;353.

## Ծանոթագրություններ

Կատեգորիա:Ֆրանսիայի պատմություն
Ալիսա Սլեպյան

**Ալիսա Էրիկի Սլեպյան** (), ռուսական թատրոնի ու կինոյի դերասանուհի։

## Կենսագրություն
Ալիսա Սլեպյանը ծնվել է 1983 թվականի մայիսի 4-ին Լենինգրադում։ 2004 թվականին ավարտել է Ռուսաստանի բեմական արվեստի պետական ինստիտուտը՝ Վլադիսլավ Պազիի արվեստանոցը։ 2004 թվականից որպես դերասանուհի աշխատում է Լենկոմ թատրոնում։

## Գործունեություն
### Դերերը թատրոնում

### Ֆիլմագրություն

## Մրցանակներ և պարգևներ
* 2010 - «Լավագույն դերասանական աշխատանք» «Կարդիոսիրերգ» ֆիլմում, «Արտկինո» համառուսաստանյան փառատոն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Ռուս դերասանուհիներ
Փերվիս Էլիսոն

**Փերվիս Էլիսոն** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է կենտրոնականի և ծանր հարձակվողի դիրքերում։ Սովորել է Լուիսվիլի համալսարանում։ 1989 թվականի NBA դրաֆթի ժամանակ ընտրվել է «Սակրամենտո Քինգս» ակումբի կողմից՝ առաջին համարի ներքո։ Հետագայում հանդես է եկել «Վաշինգտոն Բուլեթս», «Բոստոն Սելտիքս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 11 մրցաշրջան։ 1986 թվականին Էլիսոնը դարձել է Ուսանողական սպորտաձևերի ազգային ասոցիացիայի չեմպիոն, ինչպես նաև դարձել այդ բասկետբոլային մրցույթի ամենանշանավոր բասկետբոլիստ։ 1992 թվականին ճանաչվել է NBA ամենաարդյունավետ խաղացող։ 1988 թվականին ճանաչվել է Metro կոնֆերենցիայի ուսանողների միջև տարվա բասկետբոլիստ։ Մեկ անգամ ընդգրկվել է NCAA առաջին համաամերիկյան հավաքականի կազմում (1989 թվական)։ NBA կարիերայի ընթացքում, ընդհանուր առմամբ, խաղացել է 474 խաղ, որոնց ժամանակ հավաքել է 4494 միավոր (9,5 մ/խ), կատարել 3170 անդրադարձ, 691 փոխանցում, 293 խլում և 752 բլոկշոտ։

## Ծանոթագրություններ

## Արտաքին հղումներ
* Վիճակագրությունը NBA.com կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Սակրամենտո Քինգսի բասկետբոլիստներ
Կատեգորիա:Վաշինգտոն Վիզարդսի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Վերա Տեր-Գաբրիելյան

**Վերա Տեր-Գաբրիելյան** (), ռուսական թատրոնի ու կինոյի դերասանուհի, հնչյունավորող։

## Կենսագրություն
Վերա Տեր-Գաբրիելյանը ծնվել է 1993 թվականի հունվարի 13-ին Մոսկվայում։ 2012-2016 թվականներին սովորել է Մոսկվայի Գ․ Դերժավինի անվան սլավոնական ինստիտուտում՝ Վլադիմիր Պոգլազովի և Յուլյա Ավշարովայի դասարանում։

## Գործունեություն
### Դերերը թատրոնում

### Ֆիլմագրություն

### Հնչյունավորում

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Հնչյունավորողներ
Կատեգորիա:Ռուս դերասանուհիներ
Ֆարհադ Ֆատկուլին

**Ֆարհադ Ֆատկուլին** (, , ), թաթար քաղակտիվիստ, որն առավել հայտնի է Վիքիմեդիա շարժման տարածմամբ՝ Ռուսաստանում բնակվող ոչ ռուսախոս ազգերի շրջանում։ 2018 թվականին Ջիմմի Ուելսի կողմից ճանաչվել է «Տարվա վիքիպեդիստ»։ Ֆարհադ Ֆատկուլինը նախկինում աշխատել է Թաթարստանի նախկին նախագահ Մինտիմեր Շայմիևի աշխատակազմում` կատարելով թարգմանչական աշխատանքներ։

## Կենսագրություն
thumb|«Smart region» նախագծի շրջանակներում հանդիպում Մինթիմեր Շաիմիևի հետ։

Ֆատկուլինը ծնվել է 1979 թվականի նոյեմբերի 2-ին Կազանում։ Ամուսնացած է, ունի երկու երեխա։

### Կրթություն
* 1986–1993: Կազանի ֆրանսիական թեքումով N123 ավագ դպրոց,
* 1993–1997: Էրթուղրուլ Գազի թուրք-թաթարական ավագ դպրոց, Կազան, 
* 1995–1997: Քլայթոն ավագ դպրոց, Միսուրի, ԱՄՆ,
* 1997–2002: Կազանի ֆինանսների և տնտեսագիտության պետական ինստիտուտ, Ձեռնարկությունների տնտեսագիտություն, ֆինանսական մենեջմենթ,
* 2004–2008: Կազանի սոցիալական և հումանիտար գիտությունների ինստիտուտի թարգմանչության ֆակուլտետ։

Խոսում է թաթարերեն, ռուսերեն, անգլերեն, ֆրանսերեն, թուրքերեն և իտալերեն լեզուներով։

### Մասնագիտական գործունեություն
Դասախոսում է Կազանի ֆինանսների և տնտեսագիտության պետական ինստիտուտում և Կանտոնում գտնվող Նյու Յորքի պետական համալսարանում՝ դասավանդելով ռիսկերի կառավարում։

Թաթարստանի նախագահի աշխատակազմում աշխատել է պետական արարողակարգային դեպարտամենտի թարգմանչական բաժնում։

Թարգմանչական գործունեություն է ծավալել քաղաքական, կրթական, մշակութային և բիզնես նախագծերի և նախաձեռնությունների շրջանակներում։

## Մասնակցությունը Վիքիմեդիա նախագծերին
[thumb|[m:CEE/Newsletter/December 2018/Contents/Russia report|2018 թվականի ամփոփումը ]]

* Selet WikiSchool
* 
* Wikimedia Community of Tatar language User Group
* 

Ֆարհադը ներգրավված է Վիքիմեդիա շարժման կամավորական բազմաթիվ նախաձեռնություններում։ Հիմնականում զբաղվում է Ռուսաստանում տարածված լեզուների Վիքիպեդիաների զարգացմամբ։ 2018 թվականին Քեյփթաունում կայացած Վիքիմանիա համաժողովի ժամանակ Ջիմմի Ուելսի կողմից արժանացել է «Տարվա վիքիպեդիստ» կոչմանը։ Ֆարհադը ներկա չի եղել Վիքիմանիային, քանի որ այդ ժամանակ տանը նստած առցանց թարգմանում էր համաժողովը՝ ռուս վիքիպեդիստների համար, ամենևին չիմանալով, որ պետք է պարգևատրվի։

## Ծանոթագրություններ

### Հարցազրույցներ
* 
* Set of video interviews on Facebook

## Արտաքին հղումներ
* Personal website in English
* Professional website in Russian 

Կատեգորիա:Վիքիպեդիստներ
Կատեգորիա:Տարվա վիքիմեդիստներ
Լեհ-ռուսական պատերազմ (1605-1618)

**Լեհ-ռուսական պատերազմ**, ռազմական հակամարտություն Ռեչ Պոսպոլիտայի լեհ-լիտվական թագավորության և Ցարական Ռուսաստանի միջև, որը տեղի է ունեցել 1605-1618 թվականներին։ Պատերազմական գործողությունների մեջ որպես երրորդ կողմ ներգրավված էր նաև Շվեդիայի թագավորությունը, որը մինչև 1610 թվականը զինակցում էր ռուսական կողմին, իսկ հակամարտության վերջնամասում՝ Ռեչ Պոսպոլիտայի թագավորությանը։ Լեհ-ռուսական պատերազմը համարվում է Ռուսաստանի պատմության *«դժվարությունների ժամանակաշրջանի»* ամենանշանավոր իրադարձությունը։ Պատերազմի նախօրեին մասնակիցների նպատակները քանիցս փոխվում են․ մինչ 1609 թվականը Ռեչ Պոսպոլիտան անմիջականորեն չէր պատերազմում Ռուսաստանի դեմ, սակայն լեհական բանակի Լիվոնիա ներխուժումից հետո երկրները հայտնվում են տարբեր ռազմական ճակատներում։ Շվեդիան միանում է մարտական գործողությունների Ինգերմանլանդյան պատերազմի ավարտից հետո՝ երբեմն դաշնակցելով Ռուսաստանի հետ և երբեմն էլ կռվում վերջինիս դեմ։

Պատերազմական գործողությունները տեղի են ունենում չորս փուլերով։ Սկզբնական շրջանում Ռեչ Պոսպոլիտայի շլյախտան աջակցում էր Ցարական Ռուսաստանի բոյարական կառավարությանը, սակայն ամեն ինչ փոխվում է այն ժամանակ, երբ լեհ ազնվականական ուժերը՝ առանց Սիգիզմունդ III արքայի համաձայնության, սկսում են աջակցել Բորիս Գոդունովի իշխանության դեմ պայքաող Կեղծ Դմիտրի I-ի գլխավորած ապստամբական ուժերին։ Այդ շրջանակներում 1605 թվականին լեհական զորքերն առաջին անգամ ներխուժում են Ռուսաստան, սակայն մեկ տարի անց՝ Կեղծ Դմիտրիի մահից հետո, լեհ ինտերվիստները վերադառնում են հայրենիք։ 1609 թվականին Բորիս Գոդունովը Շվեդիայի արքա Յակոբ Դելագարդիի հետ կնքվում է հակալեհական դաշինք։ Փորձելով կանխել ռուս-շվեդական մերձեցումը՝ նույն տարում Ռեչ Պոսպոլիտան պատերազմ է հայտարարում Ցարական Ռուսիային՝ նպատակ ունենալով նվաճել բալթիկծովյան ավազանը, մասնավորապես՝ Լիվոնիան։

Մերձբալթիկան ամբողջությամբ նվաճելուց հետո լեհական զորքերը Կլուշինոյի ճակատամարտում ջախջախում են դաշնակիցներին և շարժվում Մոսկվայի ուղղությամբ։ 1610 թվականին Ռեչ Պոսպոլիտայի զորաբանակները բռնազավթում են ռուսական քաղաքամայրը և Բորիս Գոդունովից խլում «ռուսաց արքայի» միապետական տիտղոսը։ 1611 թվականին հակամարտությունը վերսկսվում է․ Դմիտրի Պոժարսկին լեհերից և Կեղծ Դմիտրի II-ից ազատագրում է Մոսկվան, սակայն ինտերվիստները հեռանալով պաշարում են Սմոլենսկը։ Ռուսները հաղթահարելով քաղաքացիական պատերազմի քաոսը՝ կարողանում են միահամուռ կերպով պայքարել ընդդեմ նվաճողական ուժերի։ Պատերազմն ավարտվում է 1618 թվականին՝ կնքված Դեուլինյան հաշտության պայմանագրով։ Լեհ-ռուսական պատերազմի արդյունքում Ռեչ Պոսպոլիտան մասնակի վերահսկողություն է տարածում որոշ ռուսական հողերի վրա, սակայն ռուսներին հաջողվում է պահպանել անկախ պետականությունը, ինքնիշխանությունը և տարածքային ամբողջականությունը։

## Տես նաև

* Ռուսաստանի պատմություն
* Ռեչ Պոսպոլիտայի բաժանումներ
## Ծանոթագրություններ

Կատեգորիա:Լեհաստանի պատերազմներ
Կատեգորիա:Ռուսաստանի պատերազմներ
Կատեգորիա:Շվեդիայի պատերազմներ
Կատեգորիա:Ռեչ Պոսպոլիտա
Օգոյ կղզի

**Օգոյ** (՝ *անջուր*), Բայկալ լճի մաս կազմող Փոքր ծովի նեղուցում գտնվող ամենախոշոր կղզին։

Ունի բավականին ձգված տեսք. երկարությունը 2,9 կմ է, լայնությունը՝ մինչև 0,6 կմ։ Կղզին բնակչություն չունի։ Տեղակայված է Շարա-Շալուն հրվանդանի արևմտյան ափին գտնվող Օլխոն կղզու և Բայկալ լճի արևմտյան ափին գտնվող Կուրմինյան ծոցի միջև։

## Բնություն
Բուսականությունն աղքատիկ է, հիմնականում ներկայացված է խոտերի և ցածր թփուտների տեսքով։ Ավելի լայն մասում աճում են խեժափիճիներ։ Կենդանական աշխարհն այսպիսի կազմ ունի՝ գետնասկյուռներ, ծվծվաններ, օձեր։ Թռչուններից բնադրում են արտույտները և արծաթափայլ որորը։


Պատկեր:Ogoy island in winter.jpg|Օգոյ կղզու Վիշապ հրվանդանը ձմռանը
Պատկեր:Ogoy North 1600x1200.JPG|Օգոյ կղզու հյուսիսային մասը
Պատկեր:Ogoy South 1600x1200.jpg|Օգոյ կղզու հարավային մասը
Պատկեր:Ogoy Landscape 1600x1200.JPG|Օգոյ կղզու լանդշաֆտը


## Տեսարժան վայրեր և զբոսաշրջություն
Մոսկովյան բուդդայական կենտրոնի նախաձեռնությամբ՝ 2005 թվականին կղզու ամենաբարձր կետում կառուցվեց բուդդայական ստուպա։ Ստուպայի կառուցումն զգալիորեն ավելացրեց զբոսաշրջիկների հոսքը դեպի կղզի։ Ամռանը էքսկուրսիաներ են կազմակերպվում կատերներով, իսկ ձմռանը կղզու վրա գոյացած սառացաշերտի վրա մեքենաներ են վարում։

Բույսերի ֆիզիոլոգիայի և կենսաքիմիայի սիբիրյան ինստիտուտի ներկայացուցիչների կարծիքով՝ զբոսաշրջիկների հոսքի ավելացումը կարող է կործանարար լինել կղզու բուսական ու կենդանական աշխարհի համար։



Պատկեր:Ogoy Stupa 1 1600x1200.JPG
Պատկեր:Ogoy Stupa 2 1600x1200.JPG

Օգոյի բուդդայական ստուպա


## Ծանոթագրություններ

## Արտաքին հղումներ
* Գաղտնի Օլխոն՝ Օգոյ կղզի 

Կատեգորիա:Բայկալի կղզիներ
Կատեգորիա:Կղզիներ այբբենական կարգով
Կատեգորիա:Ռուսաստանի կղզիներ
Ալվինա Թոզլիյան

**Ալվինա Վլադիմիրի Թոզլիյան** (), ռուսական թատրոնի ու կինոյի դերասանուհի։

## Կենսագրություն
Ալվինա Թոզլիյանը ծնվել է 1991 թվականի սեպտեմբերի 15-ին։ 2012 թվականին ավարտել է Կրասնոդարի թատերական համալսարանի թատերական ֆակուլտետը՝ դրամատիկական թատրոնի և կինոյի դերասան մասնագիտությամբ (ՌԴ վաստակավոր արտիստ, ռեժիսոր Վլադիմիր Ռոգուլչենկոյի արվեստանոցը)։ 2010-2012 թվականներին աշխատել է Կրասնոդարի երիտասարդական թատրոնում։

## Գործունեություն
### Դերերը թատրոնում

### Ֆիլմագրություն

## Մրցանակներ և պարգևներ
* 2011 - գավաթ «Արթ սուսերամարտ» անվանակարգում

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Ոսկե գլոբուս (2019)

**76-րդ ամենամյա** Ոսկե գլոբուս մրցանակի հանձնման արարողություն (2018  թվականին կինեմատոգրաֆիայի և հեռուստատեսության բնագավառում ունեցած վաստակի համար), տեղի է ունեցել 2019 թվականի հունվարի 6-ին Բևեռլի Հիլզի հյուրանոցում (Բևեռլի Հիլզ, Լոս-Անջելես, Կալիֆորնիա)։ Թեկնածուները հայտարարվել էին միջոցառումից մեկ ամիս առաջ։ Արարողությունը հեռարձակվել է NBC հեռուստաալիքի ուղիղ եթերում, որպես հաղորդավարներ առաջին անգամ հանդես են եկել դերասաններ Սանտրա Օհը և Էնդի Սեմբերգը։

Դերասան Ջեֆ Բրիջեսը կինեմատոգրաֆիայի բնագավառում ձեռքբերումների համար արժանացել է Սեսիլ Բլաունտ դե Միլլի անվան պատվավոր մրցանակի։

Արարողությանը առաջին անգամ շնորհվել է նոր հատուկ մրցանակ հեռուստատեսության ոլորտում նվաճման համար (Սեսիլ Բլաունտ դե Միլլի անվան մրցանակի հեռուստատեսային անալոգ)։ Մրցանակը կոչվում է ի պատիվ դերասանուհի, «Ոսկե գլոբուս» մրցանակի հնգակի թեկնածու Քերոլ Բյորնեթի, վերջինս դարձավ նոր մրցանակի առաջին հավակնորդը։

## Մրցանակակիրների և հավակնորդների ցանկ
### Խաղարկային կինո
**Մրցանակների քանակ**․

***1**/6: «Իշխանություն»
***3**/5: «Կանաչ գիրք»
***1**/5: «Ֆավորիտուհի»/«Աստղը ծնվեց»
***0**/4: «Սև կլանսման» / «Մերի Փոպինսը վերադառնում է»
***2**/3: «Ռոմա»
***1**/3: «Եթե Բիլ սթրիթը կարողանար խոսել»
***0**/3: «Սև Հովազ»
***2**/2: «Բոհեմական ռապսոդիա»
***1**/2: «Առաջին մարդը»
***0**/2: «Չափազանց հարուստ ասիացիները» / «Ջնջված ինքնություն» / «Կարո՞ղ եք ինձ ներել» / «Մասնավոր պատերազմ» / «Շների կղզի»
***1**/1: «Կինը» / «Սարդ-Մարդ։ Տիեզերքի միջով»

### Հեռուստատեսային մրցանակներ
**Մրցանակների քանակ․**
* **2**/4: «Ջաննի Վերսաչեի սպանությունը։ Հանցագործությունների ամերիկյան պատմությունը»
* **2**/3: «Կոմենսկու մեթոդը»
* **1**/3: «Ամերիկացիները» / «Զարմանալի տիկին Մեյզելը» / «Սուր առարկաներ» / «Շատ անգլիական սկանդալ»
* **0**/3: «Վերադարձ տուն» / «Բարի»
* **1**/2: «Թիկնապահը» / «Սպանելով Եվային» / «Փախուստ Դանեմորի բանտից»
* **0**/2: «Դիրք» / «Լավագույն աշխարհում» / «Կատակում եմ» / «Ալիենիստը» / «Աղախնի պատմությունը»

## Հատուկ մրցանակներ

## Ծանոթագրություններ

## Արտաքին հղումներ
* Список лауреатов и номинантов на официальном сайте Голливудской ассоциации иностранной прессы 
** Премия Сесиля Б. Де Милля
** Посол «Золотого глобуса»
* «Золотой глобус»-2019 на сайте IMDb
* Оргаներքևаторы и участники 76-й церемонии на сайте IMDb

Կատեգորիա:Կինոմրցանակներ
Սքոթսդեյլ

thumb|250px|Սքոթսդեյլ՝ Կակտուսների այգի

**Սքոթսդեյլ** (), քաղաք Ամերիկայի Միացյալ Նահանգներում, Արիզոնա նահանգի Մարիկոպա շրջանի արևմտյան հատվածում։

Այն տիպիկ արևմտաամերիկյան ոճի զբոսաշրջային և առևտրական քաղաք է։ «The New York Times» ամսագիրը Սքոթսդեյլը անվանել է անապատում տեղակայված Մայամի Բիչի կրկնօրինակ։

## Աշխարհագրական դիրք
Քաղաքը գտնվում է «Արևի հովտում»՝ Սոլթ Րիվեր գետի հովտում։ Քաղաքի արևելքից և հյուսիսարևելքից սկիզբ են առնում Մակդաուելի լեռները։

Սքոթսդեյլը արևմուտքում սահմանակցում է Ֆինիքսին և «Paradise Valley»-ին, հյուսիսում «Carefree»-ին, հարավում «Tempe»-ին և արևելքում «Fountain Hills»-ին։ Քաղաքը զբաղեցնում է 477,7 կմ² տարածք։

## Կլիմա
Սքոթսդեյլի կլիման չոր է՝ մեղմ ձմեռներով և շոգ ամառներով։

## Քույր քաղաքներ
*  Ալամոս, Մեքսիկա
*  Քերնս (Քվինսլենդ), Ավստրալիա
*  Ինտերլակեն, Շվեյցարիա
*  Քինգստոն (Օնտարիո), Կանադա
*  Մարաքեշ, Մարոկո

## Ծանոթագրություններ

## Արտաքին հղումներ
* Official website 
* Scottsdale Area Chamber of Commerce
* Scottsdale Convention and Visitors Bureau 

Կատեգորիա:1894 թվականին հիմնադրված բնակավայրեր
Կատեգորիա:Արիզոնայի քաղաքներ
Հոգեթերապևտ

**Հոգեթերապևտ**, բժշկական կամ հոգեբանական բարձրագույն կրթություն ունեցող մասնագետ, որը զբաղվում է մարդու հոգեկանի վրա բուժող ազդեցություն թողնելով։ Մարդկանց, որոնք օգտվել են հոգեթերապևտի ծառայություններից, կոչվում են *հաճախորդներ*։ Խնդիրներ (զգացմունքային, անձնական, սոցիալական և այլն), որոնց հետ հաճախորդները դիմում են հոգեթերապևտի, համապատասխանում են դրսևորման թեթև կամ միջին ծանրությանը։

Հոգեկանի ծանր հիվանդությունների դեպքում հարկավոր է բժիշկ-հոգեբույժ։ Հոգեբույժը աշխատում է հիվանդների հետ։

Հոգեթերապևտիկ ազդեցության հիմնական գործիքը *զրույցն է* (որը սկզբունքորեն տարբերվում է մարդկանց սովորական զրույցից)։

## Հոգեթերապևտիկ գործիքներ
* անմիջական զրույց, 
* հիպնոս (դասական, էրիկոնովսկի), 
* տարբեր մեթոդներ․ անհատական վերլուծություն, փորձի մոդիֆիկացման մեթոդներ, ՆԼԾ մեթոդներ և այլն, 
* լրացուցիչ գործիքներ․ աշխատանք տարածության հետ (գեշտալտ), նկարչություն, EMDR (Eye Movement Desensitization and Reprocessing) , աշխատանք խաղալիքների հետ և այլն։

## Պրոֆեսիոնալիզմ
Հոգեթերապևտը պետք է որոշակի քանակությամբ ժամերի ընթացքում անցնի սեփական հոգեթերապիան։ Տարբեր հոգեթերապևտների միություններ սահմանում են տարբեր նորմաներ։ Տարածված նորման՝ 200 ժամ։

Պրոֆեսիոնալ աշխատանքի համար հոգեթերապևտը պետք է ոչ միայն ստանա դիպլոմ, այլ նաև կանոնավոր կերպով անցնի որակավորման բարձրացման համար նախատեսված դասընթացներ/սեմինարներ։

## Ծանոթագրություններ

Կատեգորիա:Հոգեթերապիա
Վահագն Տեր-Հակոբյան

**Վահագն Սերգեյի Տեր-Հակոբյան** (), հայ կինոօպերատոր։ ՀՀ պետական մրցանակի դափնեկիր։ Հայաստանի կինոօպերատորների գիլդիայի նախագահ (2017)։

## Կենսագրություն
Վահագն Տեր-Հակոբյանը ծնվել է 1958 թվականի հոկտեմբերի 22-ին, Երևանում։ 1977 թվականից աշխատում է կինոյում։ 1988 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական բաժինը և աշխատանքի անցել «Հայֆիլմ» կինոստուդիայում։ Նկարահանել է լիամետրաժ և կարճամետրաժ ժապավեններ վավերագրական, կարճամետրաժ, կատակերգություն ժանրերում։ Նրա նկարահանած ֆիլմերը մասնակցել են միջազգային կինոփառատոների և արժանացել մրցանակների։ Համագործակցել է բազմաթիվ ռեժիսորների, այդ թվում` Արտավազդ Փելեշյանի, Բ. Հայրապետյանի, Է. Բաղդասարյանի և Ռուսաստանից Ա. Էշպայի հետ։

## Ստեղծագործություններ

## Ծանոթագրություններ

## Արտաքին հղումներ
* Հանդիպումներ․ Կինոաշխարհ և Վահագն Տեր-Հակոբյան 1
* Հանդիպումներ․ Կինոաշխարհ և Վահագն Տեր-Հակոբյան 2

Կատեգորիա:Հայ կինոօպերատորներ
Կատեգորիա:ՎԳԻԿ-ի շրջանավարտներ
Ամառային պատանեկան օլիմպիական խաղեր 2018

**Ամառային պատանեկան օլիմպիական խաղեր 2018** (,  ), տեղի են ունեցել 2018 թվականի հոկտեմբերի 6-ից 18-ը։ Որպես կազմակերպիչ քաղաք 2013 թվականի հուլիսին ընտրվել է Բուենոս Այրեսը։

## Թեկնածուներ
Դիմումների հայտերի ներկայացման վերջնաժամկետը 2012 թվականի մարտի 1-ն էր։ 2012 թվականի հունվարի կեսերին ԱՕԿ-ի կողմից հաստատցվեցին հետևյալ հայտերը։

* ՝ Աբուջա
* ՝ Բուենոս Այրես
* ՝ Կասպիյսկ
* ՝ Մեդելյին
* ՝ Գվադալախարա

Հետագայում ցանկություն հայտնեցին մասնակցելու՝

* ՝ Գլազգո
* ՝ Ռոտերդամ

### Քաղաքի ընտրություն
Հետագայում Նիգերիայի և Ռուսաստանի հայտերը չեն հաստատվել։ ՄՕԿ-ի գնահատման հանձնաժողովը թողել է ընդամենը 3 քաղաք, որպես թեկնածու, հեռացնելով Ռոտերդամը և Գվադալախարան։ 2013 թվականի հուլիսի 4-ին քվեարկության ժամանակ Արգենտինայի մայրաքաղաք Բուենոս Այրեսը ստացավ 2018 թվականի III ամառային երիտասարդական օլիմպիական խաղերը հյուրընկալելու իրավունքը

## Մրցույթ
### Սպորտի տեսակներ

* 17px|Ակադեմիական թիավարություն Ակադեմիական թիավարություն
* 17px|Բադմինտոն Բադմինտոն
* 17px|Բասկետբոլ Բասկետբոլ
* 17px|Բոքս Բոքս
* 17px|Ըմբշամարտ Ըմբշամարտ
* 17px|Հեծանվային սպորտ Հեծանվային սպորտ
** 17px|Լող Լող
** 17px|Ջրացատկ Ջրացատկ

** 17px|Սպորտային ակրոբատիկա Սպորտային ակրոբատիկա
** 17px|Սպորտային մարմնամարզություն Սպորտային մարմնամարզություն
** 17px|Գեղարվեստական մարմնամարզություն Գեղարվեստական մարմնամարզություն
* 17px|Գոլֆ Գոլֆ
* 17px|Բայդարկաներով և կանոեներով թիավարություն Բայդարկաներով և կանոեներով թիավարություն
* 17px|Ձյուդո Ձյուդո
* 17px|Կարատե Կարատե
* 17px|Ձիասպորտ Ձիասպորտ
* 17px|Թեթև ատլետիկա Թեթև ատլետիկա

* 17px|Սեղանի թենիս Սեղանի թենիս
* 17px|Առագաստային սպորտ Առագաստային սպորտ
* 17px|Լողափնյա վոլեյբոլ Լողափնյա վոլեյբոլ
* 17px|Լողափնյա հանդբոլ Լողափնյա հանդբոլ
* 17px|7 հոգինոց ռակպի 7 հոգինոց ռակպի
* 17px|Ժամանակակից հնգամարտ Ժամանակակից հնգամարտ
* 17px|Սպորտային պարահանդեսային պարեր Սպորտային պարահանդեսային պարեր
* 17px|Հրաձգություն Հրաձգություն

* 17px|Թենիս Թենիս
* 17px|Բազմամարտ Բազմամարտ
* 17px|Թեկվոնդո Թեկվոնդո
* 17px|Ծանր ատլետիկա Ծանրամարտ
* 17px|Սուսերամարտ Սուսերամարտ
* 17px|Մականախաղ Մականախաղ

### Օրացույց

## Ծանոթագրություններ

## Արտաքին հղումներ
* Պաշտոնական կայքէջ 
* Բուենոս Այրես 2018 պաշտոնական կայքէջը Թվիթերում
* Բուենոս Այրես 2018 պաշտոնական կայքէջը Ֆեյսբուքում
* Сайт о заявках на проведение Игр разных лет

Կատեգորիա:Ամառային օլիմպիական խաղեր
Ավետիս Բադալյան

**Ավետիս Ավագի Բադալյան** (հայտնի է նաև **Լյազգունց Ավետիս**, Ավետիս Ավագի Բադալով անուններով, ), հայազգի ռազմական գործիչ, Զորավար Անդրանիկի զինակից, ֆիդայի, Առաջին համաշխարհային պատերազմի մասնակից։

Ավետիս Բադալյանը ծնվել է երկրագործ Ավագի ընտանիքում, որը բնակվում էր Գարդմանքի Ազատ գյուղում։ Երիտասարդ տարիքից բնակվել է Գանձակ քաղաքում, որի Սուլուկյան թաղամասում (Ազատ գյուղի թուրքական անվանումն է) նրա ծնողներն ունեին տուն։ Ավարտել է Գանձակի հայկական գիմնազիան, որից հետո ուսումը շարունակել է Ծաղկունց մեյդան թաղամասում գտնվող դարբնոցում որպես խառատ։ 1913 թվականին զորակոչվել է Ցարական Ռուսաստանի բանակ։ Զինվորական ծառայությունն անցել է Թիֆլիսում։

1914 թվականին անդամագրվել է Հայ Յեղափոխական Դաշնակցությունը։ Նույն թվականի սեպտեմբերի 20-ին զինվորագրվել է Զորավար Անդրանիկի հրամանատարությամբ գործող Հայկական կամավորական առաջին ստորաբաժանմանը, որի կազմում մասնակցել Առաջին համաշխարհային պատերազմին։ 1914-1919 թվականներին մասնակցել է Անդրանիկի մասնակցությամբ տեղի ունեցած կռիվներին։ Հայաստանից Անդրանիկի հեռնալուց հետո վերադարձել է Գանձակ և կրկին աշխատանքի անցել իր նախկին աշխատավայրում։

1930 թվականին, երբ Գանձակում արդեն հաստատվել էր Խորհրդային կարգեր, Ավետիս Բադալյանը «ազգի դավաճանի» մեղադրանքով Գուլագի կողմից ձերբակալվում է և աքսորվում Բաքու քաղաք։ 1934 թվականին նա վերադառնում է տուն։ 1949 թվականին Ավետիսը կրկին ձերբակալվում է դաշնակցական և Զորավար Անդրանիկի նախկին զինվոր լինելու մեղադրանքով։ Նրան աքսորում են Ադրբեջանական ԽՍՀ-ի Նուխի քաղաք։ Ավետիսը տուն է վերադառնում միայն 1954 թվականին՝ Ստալիսի մահից հետո։ Հետագայում նա նույնպես հավատարիմ է մնացել հայ ազատագրական շարժման գաղափարախոսությանը։

Ավետիս Բադալյանը մինչև իր կյանքի վերջ՝ 1972 թվականի մայիսի 15-ը, բնակվել է Կիրավաբադի (Գանձակի) Սուլուկյան թաղամասի Շահումյանի 380 (նախկին Դիկ քուչա 280) հասցեով։

## Ծանոթագրություններ

Կատեգորիա:Առաջին համաշխարհային պատերազմին մասնակցած հայեր
Կատեգորիա:Հայ ֆիդայիներ
Կատեգորիա:Ստալինյան բռնաճնշումների զոհեր Հայաստանում
Կատեգորիա:Հայ ռազմական գործիչներ
Նելսոն Շիրվանյան

**Նելսոն Սերոբի Շիրվանյան** (), հայ քանդակագործ, գեղանկարիչ։ Հայաստանի նկարիչների միության անդամ։

## Կենսագրություն
Նելսոն Շիրվանյանը ծնվել է Իրանի Նոր Ջուղա քաղաքում։ 1946 թվականին ընտանիքը հայրենդարձել է և հաստատվել Երևանում։ Ավարտել է Երևանի թիվ 79 միջնակարգ դպրոցը, 1965 թվականին՝ Երևանի Փանոս Թերլեմեզյանի անվան գեղարվեստի ուսումնարանը, 1970 թվականին՝ Երևանի գեղարվեստա-թատերական ինստիտուտի քանդակագործության բաժինը։

Դեռևս խորհրդային իշխանության տարիներին կարողացել է նորովի մեկնաբանել խաչքարը՝ փոխելով դրա և՛ ծավալային ֆորման, և՛ զարդապատկերային համակարգը՝ ներմուծելով այդտեղ նոր տարրեր։ Շիրվանյանն առանձին աշխատանքներում հասել է նաև չորրորդ չափման գաղափարին (4D):

## Ֆիլմեր
Որպես դերասան նկարահանվել է «Այդ քաղցր բառը՝ ազատություն» (1972), «Բոլոր տարիքներն են սիրուն ենթակա» (1980) ֆիլմերում։

## Ծանոթագրություններ

## Արտաքին հղումներ
* Նելսոն Շիրվանյան, Բոհեմ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայ քանդակագործներ
Կատեգորիա:Հայաստանի նկարիչների միության անդամներ
Կատեգորիա:Հայ դերասաններ
Օքսանա Կազակովա

**Օքսանա Կազակովա** (, ), ռուս գեղասահորդուհի, հանդես է եկել զուգասահքում։ Արթուր Դմիտրիևի հետ՝ 1998 թվականի Օլիմպիական չեմպիոն և 1996 թվականի Եվրոպայի չեմպիոն։ Ռուսաստանի սպորտի վաստակավոր վարպետ։ Ներկա պահին գեղասահքի մարզիչ է։

## Կենսագրություն
Սկսել է սահել չորս տարեկանից։

Առաջին պարընկերն էր Դմիտրի Սուխանովը։ Այս զույգը 1991 թվականի դեկտեմբերին ԽՍՀՄ վերջին առաջնությունում և 1992 թվականի դեկտեմբերին Ռուսաստանի առաջնությունում 4-րդն էր, որից հետո էլ մտավ ազգային հավաքական ու 1993 թվականի Աշխարհի առաջնությունում զբաղեցրեց 15-րդ հորիզոնականը։

Արթուր Դմիտրիևի հետ Օքսանան զույգ կազմեց 1995 թվականին, երբ Արթուրի պարընկերուհի Նատալյա Միշկուտյունոկը որոշեց թողնել սպորտը։ Նրանք հաղթեցին 1996 թվականի Եվրոպայի առաջնությունում և 1998 թվականի ձմեռային օլիմպիական խաղերում։ Այնուհետև զույգը մի քանի տարի շարունակ հանդես էր գալիս պրոֆեսիոնալ շոուներում։

Կազակովան և Դմիտրիևը մարզվում էին Թամարա Մոսկվինայի ղեկավարությամբ՝ Սանկտ Պետերբուրգում՝ «Юбилейный» սպորտային կոմպլեքսի սառույցի վրա։

1996 թվականին Օքսանա Կազակովան ամուսնացավ Ալեքսեյ Նովիցկովի հետ, սակայն չորս տարի անց ամուսնությունը փլուզվեց։ 2004 թվականին Օքսանան երկրորդ անգամ ամուսնացավ գործարար Կոնստանտին Կովալենկոյի հետ։ 2005 թվականի մարտի 10-ին ծնվեց նրանց դուստրը՝ Քսենյան։

2006 թվականին մասնակցել է Ռոսիա 1 հեռուստաալիքի կազմակերպած «Պարեր սառույցի վրա» շոուին, որտեղ հանդես էր գալիս դերասան Սերգեյ Սելինի հետ։ 2007 թվականին երգիչ Օլեգ Գազմանովի հետ մասնակցել է «Պարեր սառույցի վրա։ Թավշյա շրջան» հեռուստաշոուին։

Աշխատում է որպես մարզիչ «Юбилейный» սպորտային կոմպլեքսի սառույցի վրա։ Մասնավորապես, նա մարզել է Քսենյա Օզերովան և Ալեքսանդր Էնբերտ պատանի զույգին։

2014 թվականի փետրվարին սուր կերպով արտահայտվեց Սոչի-2014 Օլիմպիական խաղերի անձնական մրցումներից Եվգենի Պլյուշչենկոյին հանելու մասին։

## Պետական պարգևներ
[մինի|աջից|Օքսանա Կազակովան որպես Կատարինա Գերբոլդ և Ալեքսանդր Էնբերտ զույգի մարզիչ՝ Ռոստելեկոմի գավաթ-2011-ին՝  [Թամարա Մոսկվինայի հետ]]

* Պատվո շքանշանի ասպետ (1998 թվական)՝ 1998 թ. XVIII Ձմեռային օլիմպիական խաղերում ցուցադրված սպորտային, քաջության և հերոսության բարձր նվաճումների համար

## Սպորտային ձեռքբերումներ
* Ա. Դմիտրիևի հետ

## Ծանոթագրություններ

## Արտաքին հղումներ
* Pairs on Ice: О. Казакова & А. Дмитриев 
* Профиль пары О. Казакова & А. Дмитриев 
*  ЖЖ-сообщество, посвященное Оксане Казаковой и Артуру Дмитриеву
* http://mitglied.lycos.de/okad/updates.htm
* Сайт Oksana Kazakova and Artur Dmitriev — 1998 Olympic champions! 

Կատեգորիա:Գեղասահքի Եվրոպայի չեմպիոններ
Կատեգորիա:Ռուս գեղասահորդներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Կատեգորիա:Օլիմպիական չեմպիոններ
Թիֆոնոս

**Թիֆոնոս** (հին հունարեն՝ Τιθωνός), հունական դիցաբանությունում Տրոյայի Լաոմեդոն արքայի և գետի աստվածություն Սկամանդերի դուստր Ստրիմոյի որդի։ Լուսաբացի աստվածաուհի Էոսը սիրահարվում է Թիֆոնոսին և տանում է նրան Եթովպիայի, որտեղ ծնվում են նրանց երկու որրդիներ Էմաթիոնը և Մեմնոնը։ Մեմնոնը մասնակցում է Տրոյական պատերազմին՝ տրոյացիների ճամբարում։ Նրան սպանում է հերոս Աքիլլեսը։ Զևսը վերակենդանացնում է և հավերժական կյանք է պարգևում Մենմոնին։ Էմաթիոնը դառնում է Եթովպիայի արքա։ Նրան սպանում է հերոս Հերակլեսը։

«Աֆրոդիտե» հոմերյան հիմնում, Էոսը խնդրում է Զևսին հավերժական կյանք շնորհել Թիֆոնոսին և Զևսը համաձայնվում է։  Էոսը մոռանում է հիշատակել  հավերժական երիտասարդության մասին և Թիֆոնոսը  դառնում է տկար և անմահ ծերուկ։  Հիմների  հետագա տարբերակներում Թիֆոնոսը այդքան է ծերանում և չորանում, որ դառնում է կնճիթավոր ճպուռ։

## Տիֆոնոսը մշակույթում
Թիֆոնոսը Ալֆրեդ Թեննիսոնի համանուն պոեմի գլխավոր հերոսն է։ Պոեմը նախաբանում կրկնում է դիցաբանական սյուժեն։ Թիֆոնոսը Ավրորայի ( հռոմեական դիցաբանությունում արշալույսի աստվածուհի) խնդրանքով ատավածներից ստանում է անմահության պարգևը։ Արդեն ծեր և տկար Տիֆոնոսը խնդրում է իր սիրուհուց ազատել իրեն այդ հավերժական անեծքից և մահ պարգևել իրեն։ Արտասվախառն Ավրորան պատախսանում է, որ նույնիսկ աստվածները չեն կարող չեղարկել իրենց իսկ տված պարգևը։ Դառնացած Տիֆոնոսը հանգրվանում է Ավորոայի գրկում` տենչալով ստանալ այն, ինչը երբեք չի կարող պատահել։

## Ծանոթագրություններ

Կատեգորիա:Հին հունական դիցաբանություն
Գավառ (Գավառի գավառ)

**Գավառ**, գյուղաքաղաք (ավան) Արևմտյան Հայաստանում, Վանի վիլայեթի Գավառի գավառակում։ Գտնվում է Մեծ Զաբ գետի վտակիներից մեկի ափին, Գավառ արգավանդ հարթավայրում։ Հանդիսանում էր համանուն գավառակի կենտրոնը։

## Բնակչություն
XX դարի սկզբին ուներ 2500 բնակիչ, որի մեծ մասը հայեր էին։ Բնակիչներից շատերը տնտեսական ծանր պայմանների հետևանքով XIX դարի վերջին գաղթեցին Իրանի հայաշատ շրջաններ՝ Ուրմիա, Սալմաստ, Խոյ։ Գյուղաքաղաքում մնացածները կոտորվեցին 1915 թվականի մեծ եղեռնի ժամանակ։

## Տնտեսություն
Բնակչության հիմնական զբաղմունքը արհեստներն ու առևտուրն էր։

## Պատմամշակութային կառույցներ
Գավառն ուներ հայկական եկեղեցի։

## Կրթություն
Գյուղաքաղաքում գործում էր հայկական նախակրթարան, որն ուներ 40-50 աշակերտ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի քրդաբնակ բնակավայրեր
Մեծամիտ նապաստակը

**Մեծամիտ նապաստակը** (), խորհրդային տիկնիկային մուլտֆիլմ, հեքիաթ։ Նկարահանվել է 1976 թվականին, ըստ Սերգեյ Միխալկովի համանուն մանկական պիեսի։

## Սյուժե
Նապաստակը, որն ապրում է անտառում, պատահաբար հանդիպում է քնած որսորդին և յուրացնում նրա զենքը։ Նա շատ է վախենում բոլորից, բայց երբ զենքը ձեռքն է առնում, զգում է իր ուժը և գերազանցությունը։ Իր տնից վռնդում է աղվեսին ու գայլին, որ եկել էին իր անվանակոչության տոնին։ Այդ ամենից հետո նա առհասարակ կորցնում է վախը և դառնում շատ ինքնահավան և ամբարտավան։ Սակայն ինչպես պարզվում է հետո, հրացանը լիցքավորված չէր։ Գայլը և աղվեսը որոշում են պատժել անպատկառ նապաստակին, սակայն այլ նապաստակներ խորամանկության շնորհիվ օգնում են նրան հաղթել գազաններին։ Այս ամենից հետո նապաստակն այլևս անհնազանդ չէր։

## Նկարահանող խումբ

## Վերաթողարկում

*  Մուլտֆիլմը «Սոյուզմուլտֆիլմ» ընկերության կողմից DVD ձևաչափով թողարկվել է «Խաբեբա նապաստակը» մուլտֆիլմերի հավաքածուում։

## Տես նաև

* 1948 - Որսորդական հրացան

## Գրականություն

* «Зайка-зазнайка»

## Ծանոթագրություններ

## Արտաքին հղումներ

* 

Կատեգորիա:Խորհրդային մուլտֆիլմեր
Կատեգորիա:1976 մուլտֆիլմեր
Կատեգորիա:Մուլտֆիլմեր նապաստակների մասին
Կատեգորիա:«Սոյուզմուլտֆիլմ» ստուդիայի մուլտֆիլմեր
Խոշաբ

**Խոշաբ**, քաղաք (բերդաքաղաք, բերդավան, գյուղաքաղաք, ավան, գյուղ, բերդ, ամրոց) Արևմտյան Հայաստանում, Վանի վիլայեթի Խոշաբի գավառակում։ Գտնվում էր Վան քաղաքից 40-42 կմ հարավ-արևելք, Խոշաբ գետի աջ ափին, լեռան ստորոտի գետահովտում։

Խճուղային ճանապարհով կապված էր Վան քաղաքի հետ։

## Անվան ստուգաբանություն
Քաղաքի մոտով անցնող գետն ունի քաղցրահամ ջուր, որից էլ առաջացել է Խոշաբ անվանումը։

## Աշխարհագրություն
Քաղաքից արևմուտք, մինչև Ջուլամերկի և Ոստանի սահմանները ընկած է մի հարթավայր, որը 3 կողմերից շրջապատված է լեռներով։ Լեռներից սկիզբ են առնում երկու գետակներ, որոնք քաղաքի մոտով անցնելիս միանում են իրար և գնում-թափվում են Վանա լիճ։

## Պատմություն
Շեն ժամանակներում համարվել է բեդաքաղաք, գյուղաքաղաք և քաղաք։ Հայերի իսպառ վերացումից հետո դարձել էր անշուք գյուղ։

Մինչև 1847 թվականը Խոշաբը եղել է քրդական բեգերի իշխանանիստ վայր և հանդիսացել է քրդական կիսաանկախ իշխանության կենտրոն։ Թուրքերը 1847 թվականին րավեցին բերդը և վերացրեցին Խոշաբի քրդական հյուքմենությունը։

## Բնակչություն
XIX դարի առաջին կեսին ուներ 1500 տուն, որից 1000-ը՝ հայկական, իսկ մնացածը քրդական։ Նույն դարի վերջին ուներ 40 տուն բնակիչ։ XX դարի սկզբին ուներ 4 տուն հայ և 81 տուն քուրդ բնակիչ։

## Տնտեսություն
Հայերը զբաղվում էին երկրագործությամբ, արհեստներով և առևտրով, իսկ քրդերը՝ անասնապահությամբ։

## Պատմամշակութային կառույցներ
Խոշաբ գետի աջ ափին, մի բարձր ու անմատչելի քարաժայռի վրա գտնվում էր Խոշաբի ամուր բերդը։ XII դարի արաբ մատենագիր Յակուտը բերդը հիշատակում է Խավշատ ձրով՝ Վասպուրականի Անձևացյաց գավառում։ Բերդի կառուցումը վերագրվում է XV դարին, սակայն նրա կիսակործան սենյակների պատերի և առաստաղի արաբական զարդանախշերը, երկաթյա դռան մոտի արաբական անընթեռնելի դրաձած փորագրությունը վկայում է, որ այն կառուցվել է ավելի վաղ՝ արաբական տիրապետության ժամանակ, իսկ հետագայում հավանաբար վերանորոգվել է։ 1715 թվականի մարտի 8-ի երկրաշարժից բերդի պարիսպը խարխլվել էր։ XIX դարի կեսերին բերդն արդեն ավերակ էր, կանգուն էր միայն աշտարակների և պարիսպների մի մասը։

Քաղաքն ուներ նաև 2 հայկական եկեղեցիներ, որոնք XIX դարի կեսերին արդեն կիսակործան էին։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ռոֆֆեի լողարաններ

300px|մինի|աջից
**Ռոֆֆեի լողարաններ** (), Ղրիմի Յալթա քաղաքի կենտրոնում գտնվող ճարտարապետության պատմական հուշարձան, որը կառուցման պահին «Ֆրանսիա» համալիրի մաս էր։

## Ընդհանուր տեղեկություններ
Շենքը կառուցվել է Յալթայի Լենինի անվան առափնյա փողոցում գտնվող «Ֆրանսիա» հյուրանոցի բակում 1897 թվականին՝ «Ռոֆֆե և որդիներ» գիլդիայի սեփականատեր վաճառական Ա. Ի. Ռոֆֆեի պատվերով։ Շինության ճարտարապետը եղել է Մեծ Լիվադիական պալատի հեղինակ Նիկոլայ Կրասնովը։ Ռոֆֆեի խնդրանքով լողարանների շենքին կցակառուցվել է մավրիտանյան ոճով գլխավոր պորտալ։

Պորտալի ճակատը պատրաստված է սպիտակ մարմարից, որի վրա փորագրված է մեջբերում Ղուրանից. *«Օրհնյալ եղիր ջրի պես»*։ Բացի պորտալից արժեք է ներկայացնում մարոկկոյական ոճով կառուցված գիպսե ծեփվածքով սրահը։

Լողարանում տեղադրվել էին տաքացվող ծովային ջրով լոգարաններ՝ մաքրող և համակազդուրիչ բուժիչ ազդեցության համար։ Այստեղ հանգստացել են Իվան Բունինը, Ֆեոդոր Շալյապինը, Անտոն Չեխովը և «Գրականագետների ու գիտնականների ընկերության» մյուս անդամները, որոնք օգտվում էին վաճառական Ռոֆֆեի «քառապատիկ զեղչից»։

Հայրենական մեծ պատերազմի տարիներին հյուրանոցի շենքն ավերվեց, իսկ լողարանները հրաշքով փրկվեցին։

1975 թվականից այստեղ տեղակայված էր «Չերվոնա Ռուտա» համույթի փորձերի բազան։

1984 թվականին «Յուբիլեյնի» համերգային համալիրի կառուցման կապակցությամբ առաջարկվեց լողարանները քանդել, սակայն երաժշտական հասարակության արձագանքը (առաջին հերթին՝ Սոֆյա Ռոտարուի) թույլ տվեց պահպանել շենքը։

1991 թվականից սկսվեցին վերակառուցման աշխատանքները, պորտալը և սրահը վերականգնվեցին, շենքի մնացած հատվածը ապամոնտաժվեց որպես ճարտարապետական արժեք չունեցող։ 1996 թվականին Ռոֆֆեի լողարանները ստացել են տեղական նշանակության հուշարձանի կարգավիճակ։

## Ծանոթագրություններ

Կատեգորիա:1897 հիմնադրումներ
Կատեգորիա:Յալթայի շենքեր և կառույցներ
Ֆաթմա Ղադրի

**Ֆաթմա Ղադիր ղիզի Ղադրի** (, ), ադրբեջանցի թատրոնի դերասանուհի, Ադրբեջանական ԽՍՀ-ի ժողովրդական արտիստուհի, Ադրբեջանում առաջին դերասանուհին, որը  ստացել է պրոֆեսիոնալ թատերական կրթություն։

## Կենսագրություն
200px|left|Ֆաթմա Ղադրի
Ֆաթմա խանում Ղադրին ծնվել է 1907 թվականի ապրիլի 14-ին Օդեսայում։ Նա կրթություն է ստացել ռուսերենով և տեղափոխվել է Բաքու։ Ֆաթմա Խանումը սովորել է Ադրբեջանի թատրոնի տեխնիկումում։ Ավարտել է Ադրբեջանի մանկավարժական ինստիտուտը (1926)։ Թատերական գործունեությունը սկսվել է 1926 թվականից Բաքվի թուրքական աշխատավորների թատրոնում։ Լավագույններից են՝ «Օա-Շեն» (Ֆ. Փավլով), Սեվիլ (Ջաֆար Ջաբարլի), «Խումար» (Հուսեյն Ջավիդ), «Էսմերալդա», (Վիկտոր Հյուգո, Փարիզի Աստվածամոր տաճարը), «Գյուլբահար» (Ջալիլ Մամեդկուլիզադե)։ 1932-1935 թվականներին եղել է Բաքվի ռուսական դրամատիկական թատրոնի դերասանուհի։ 1935 թվականից աշխատել է Ադրբեջանի ազգային դրամատիկական թատրոնում։

## Մրցանակներ
* Ադրբեջանական ԽՍՀ-ի վաստակավոր արտիստ-1936
* Ադրբեջանական ԽՍՀ-ի ժողովրդական արտիստ-1943
* Պատվո շքանշան-1959
* Աշխատանքային կարմիր դրոշի շքանշան;

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:Ադրբեջանցի դերասանուհիներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային դերասանուհիներ
Ուխտագնացություն

**Ուխտագնացություն** (*O Diário de Um Mago)*, բրազիլացի վիպասան Պաուլո Կոելիոյի վեպը, որը գրվել է 1987 թվականին։ Այն պատմում է Պաուլոյի փորձի մասին, թե ինչպես է նա ուղևորվում Հարավային Իսպանիա, որպեսզի ուխտագնացություն կատարի Սանտյագո դե Կոմպոստելա։ Վեպը կիսով չափ արկածային պատմություն է, կիսով չափ ինքդ քեզ բացահայտելու միջոց։

## Սյուժե
Վեպը պատմում է այն մասին, որ Կոելիոն սկսում է իր ճանապարհորդությունը՝ «*Regnus Agnus Mundi (RAM)»*-ի անդամ դառնալու համար, բայց դա նրան չի հաջողվում։ Ավելի ուշ նրան տեղեկացնում են, որ նա ուխտագնացություն պետք է իրականացնի Կամինո դե Սանտյագո, որպեսզի գտնի սուր, որն էլ իր հերթին համարվում է Ռամի շարքերն ընկնելու խորհրդանիշը։ Նա պետք է անի այդ քայլը, որպեսզի հասկանա կյանքի պարզությունը։ Ճանապարհորդությունն ամբողջովին փոխում է նրան, քանի որ նա հասկանում է ճշմարտության գինը՝ կյանքի պարզության շնորհիվ։

Նա սկսում է իր ճանապարհորդությունը Պետրուս մականունով ուղեկցորդի հետ, ով նաև Ռամի անդամ է։ Ճանապարհորդության ընթացքում Պետրուսը նրան մտավոր վարժություններ է ցույց տալիս և ներկայացնում նրան արևմտյան միստիկ մտածողության և փիլիսոփայության որոշ երկրային տարրեր և սովորեցնում սիրո ու դրա ձևերի մասին՝ ագապե, ֆիլիա և էրոս։

## Ծանոթագրություններ

## Արտաքին հղումներ
http://paulocoelhoblog.com/

Կատեգորիա:Պաուլո Կոելիոյի ստեղծագործություններ
Բողոքի ցույցեր Զիմբաբվեում (2019)

**Բողոքի ցույցեր Զիմբաբվեում (2019)**, բողոքի զանգվածային ցույցեր Զիմբաբվեում, որոնք սկսել են 2019 թվականի հունվարի 14-ին, երբ նախագահ Էմերսոն Մնանգագվայի կառավարությունը վառելիքի գինը բարձրացրեց 130%-ով։ Հազարավոր զիմբաբվեցիներ բողոքում էին գների բարձրացման, աղքատության մակարդակի ավելացման, տնտեսության վատ վիճակի և կենսամակարդակի իջեցման դեմ։ Կառավարությունը ցույցերին արձագանքեց համակարգված գործողություններով, որոնք հանգեցրին հարյուրավոր ձերբակալությունների և բազմաթիվ զոհերի։  Երեք օր անց, հունվարի 17-ին գործարանները վերաբացվեցին և ցույցերը դադարեցին։

## Նախապատմություն
2017 թվականին կառավարությունը ձևավորելուց հետո Մնանգագվան փորձելով բարելավել երկրի ֆինանսական և տնտեսական վիճակը` ձեռնարկել է մի շարք կոշտ տնտեսվարման քայլեր տնտեսության վերականգնման համար։  2018 թվականի հոկտեմբերին արտարժույթի պակասը հանգեցրեց խոշոր ձեռնարկությունների փակմանը և ներկրված ապրանքների, ներառյալ վառելիքի պակասին, ինչի հետևանքով էլ սկսեցին գործադուլներ։

2019 թվականի հունվարի 12-ին Էմմերսոն Մնանգագվայի կառավարությունը Զիմբաբվեի էներգետիկայի կառավարման գործակալության միջոցով հայտարարեց, որ երկրում կեսգիշերից հետո վառելիքի գինը կթանկանա մոտ երկու անգամ։ Դիզելային վառելիքի գինը 1 լիտրի համար բարձրացավ 1,38 ԱՄՆ դոլարով` հասնելով 3,11 դոլար, իսկ բենզինի գինը բարձրացավ 1,43 դոլարով` դառնալով 3,31 դոլար, ինչը նշանակում է, որ վառելիքի գինը բարձրացավ ընդհանուր 130%-ով։ Այդ ժամանակ վառելիքի գինն ամենաբարձրն էր նաև աշխարհում։ Մնանգագվան հայտարարեց, որ գների բարձրացումը անհրաժեշտ է վառելիքի պակասի և ապօրինի առևտրի կրճատման համար։ Զիմբաբվեի արհմիությունների կոնգրեսը կոչ արեց եռօրյա գործադուլ անցկացնել գների բարձրացման դեմ։

## Տես նաև
* Ռազմական հեղաշրջում Զիմբաբվեում (2017)

## Ծանոթագրություններ

Կատեգորիա:2019 Զիմբաբվեում
Կատեգորիա:2019 բողոքի ցույցեր
Կատեգորիա:Զանգվածային անկարգություններ
Կատեգորիա:Նավթային քաղաքականություն
Էնդրյու Նիկոլ

**Էնդրյու Նիկոլ** (, ),  նորզելանդացի կինոռեժիսոր, սցենարիստ և պրոդյուսեր։ Հիմնական ժանրերն են՝ ֆանտաստիկա և հակաուտոպիա։

## Կենսագրություն
Էնդրյու Նիկոլը ծնվել է Պարապարաումու քաղաքում (Նոր Զելանդիա)։ Սովորել է Օքլենդի միջնակարգ դպրոցում։ 21 տարեկանում մեկնում է Լոնդոն (Միացյալ Թագավորություն), որտեղ հեռուստատեսային գովազդներ է նկարահանել ավելի քան տասը տարի։ Այնուհետև տեղափոխվել է Լոս Անջելես, որտեղ կատարել է դեբյուտը կինոյում՝ «Գատտակա» հակաուտոպիական թրիլեր ֆիլմով։ Ֆիլմը կինոքննադատների բարձր գնահատականներին է արժանացել և բազմաթիվ մրցանակներ ստացել զանազան կինոփառատոններում։ Հաջորդ ֆիլմը «Թրումանի շոուն» էր, որն արժանացավ «Օսկար» և «Ոսկե գլոբուս» մրցանակների։

«Սիմոնա» ֆիլմի նկարահանումների ժամանակ Էնդրյու Նիկոլը ծանոթանում է կանադացի Ռեյչել Ռոբերթսի հետ, որը հետագայում դառնում է նրա կինը։

Այսօր ամուսնական զույգն ունի երեք երեխա։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* Награды и номинации на сайте IMDb
* Andrew Niccol Biography

Կատեգորիա:BAFTA մրցանակի դափնեկիրներ
Կատեգորիա:Նորզելանդացի կինոռեժիսորներ
Կատեգորիա:Նորզելանդացի պրոդյուսերներ
Կատեգորիա:Նորզելանդացի ռեժիսորներ
Կատեգորիա:Նորզելանդացի սցենարիստներ
Դենիել Հեննի

**Դենիել Հեննի** (, , ), ամերիկացի դերասան և մոդել։ Հեննիի հայրը իռլանդական ծագմամբ ամերիկացի է, մայրը՝ կորեական ծագմանբ ամերիկացի, որը որբացել է Կորեական պատերազմի ժամանակ և որդեգրվել ամերիկյան ընտանիքի կողմից։

## Կարիերա
2001 թվականին Հեննին սկսեց իր պրոֆեսիոնալ մոդելային կարիերան։ 2005 թվականին Հարավային Կորեայի «Իմ անունը Քիմ Սամ-Սուն է» («Nae ireumeun Kim Sam-soon») սերիալում Հեննին ստանձնեց դոկտոր Հենրի Քիմի դերը։ 2007 թվականին դերասանը «Իմ Հայրը» («Մա-դե-դեո») ֆիլմում կատարեց իր դեբյուտը։

2010 թվականին Դենիել Հեննին վերադարձավ Հարավային Կորեայի հեռուստատեսություն՝ խաղալու «Փախստականը։ Պլան Բ» (*The Fugitive: Plan B*; *Domangja Plan.B*)`ֆիլմում, որը ցուցադրվել է KBS-ի եթերում։

## Ֆիլմագրություն

## Ծանոթագրություններ

## Արտաքին հղումներ
* Daniel Henney on DNA Model Management's website 
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ